ประกาศสำนักงานคณะกรรมการอาหารและยาประกาศสำนักงานคณะกรรมการอาหารและยาเรื่องกำหนดแบบคำขอรับใบอนุญาต ใบอนุญาต และรายงานผลการดำเนินการเกี่ยวกับยาเสพติดให้โทษในประเภท๒[๑] โดยที่เป็นการสมควรกำหนดแบบคำขอรับใบอนุญาตใบอนุญาต และรายงานผลการดำเนินการเกี่ยวกับยาเสพติดให้โทษในประเภท ๒ เพื่อให้การควบคุมยาเสพติดให้โทษดังกล่าวเป็นไปอย่างมีประสิทธิภาพอาศัยอำนาจตามความในข้อ๒ ข้อ ๔ และข้อ ๑๑ แห่งกฎกระทรวงกำหนดหลักเกณฑ์ วิธีการและเงื่อนไขการขอรับใบอนุญาตและการออกใบอนุญาตให้ผลิต นำเข้าหรือส่งออกซึ่งยาเสพติดให้โทษในประเภท ๒ พ.ศ. ๒๕๕๒ สำนักงานคณะกรรมการอาหารและยากำหนดแบบคำขอรับใบอนุญาตใบอนุญาต และรายงานผลการดำเนินการเกี่ยวกับยาเสพติดให้โทษในประเภท ๒ ไว้ดังต่อไปนี้๑.คำขอรับใบอนุญาต ใบอนุญาตและรายงานผลการดำเนินการเกี่ยวกับยาเสพติดให้โทษในประเภท ๒สำหรับกรณีจำเป็นเพื่อประโยชน์ของทางราชการในการบริหารยาเสพติดให้โทษในประเภท ๒ที่ใช้ในทางการแพทย์ของประเทศการวิเคราะห์หรือการศึกษาวิจัยทางด้านการแพทย์หรือวิทยาศาสตร์หรือการป้องกันและปราบปรามการกระทำความผิดเกี่ยวกับยาเสพติดให้โทษ ให้ใช้แบบดังนี้๑.๑คำขอรับใบอนุญาตให้ผลิตซึ่งยาเสพติดให้โทษในประเภท ๒ ให้ใช้ แบบ ผ.ย.ส. ๒ - ๑๑.๒ใบอนุญาตให้ผลิตซึ่งยาเสพติดให้โทษในประเภท ๒ ให้ใช้ แบบ ผ.ย.ส. ๒ - ๒๑.๓คำขอรับใบอนุญาตให้นำเข้าซึ่งยาเสพติดให้โทษในประเภท ๒ ให้ใช้ แบบ น.ย.ส. ๒ - ๑๑.๔ใบอนุญาตให้นำเข้าซึ่งยาเสพติดให้โทษในประเภท ๒ ให้ใช้ Form NAR.1๑.๕คำขอรับใบอนุญาตให้ส่งออกซึ่งยาเสพติดให้โทษในประเภท ๒ ให้ใช้ แบบ ส.ย.ส. ๒ - ๑๑.๖ใบอนุญาตให้ส่งออกซึ่งยาเสพติดให้โทษในประเภท ๒ ให้ใช้ Form NAR.2๑.๗รายงานผลการดำเนินการเกี่ยวกับยาเสพติดให้โทษในประเภท ๒ ของผู้รับใบอนุญาตให้ผลิตนำเข้า หรือส่งออกซึ่งยาเสพติดให้โทษในประเภท ๒ ให้ใช้ แบบ ร.ย.ส. ๒โดยมีกำหนดเวลาในการรายงาน ดังนี้(๑)การดำเนินการเกี่ยวกับการผลิตซึ่งยาเสพติดให้โทษในประเภท ๒ ให้รายงานทุกหกเดือนหลังจากที่ได้รับใบอนุญาต(๒)การดำเนินการเกี่ยวกับการนำเข้า หรือการส่งออกซึ่งยาเสพติดให้โทษในประเภท ๒ให้รายงานภายในระยะเวลาไม่เกินหนึ่งเดือน หลังจากที่ได้มีการนำเข้าหรือส่งออกแล้วแต่กรณี๒.คำขอรับใบอนุญาตและใบอนุญาตเกี่ยวกับยาเสพติดให้โทษในประเภท ๒ สำหรับกรณีจำเป็นเพื่อประโยชน์ของทางราชการในการปฏิบัติตามมติของคณะกรรมาธิการยาเสพติดแห่งสหประชาชาติในกรณีที่ผู้ป่วยเดินทางระหว่างประเทศนำยาเสพติดให้โทษในประเภท ๒ติดตัวเข้ามาในหรือออกไปนอกราชอาณาจักรสำหรับใช้รักษาเฉพาะตัวภายในสามสิบวันให้ใช้แบบ ดังนี้๒.๑คำขอรับใบอนุญาตให้นำเข้าซึ่งยาเสพติดให้โทษในประเภท ๒กรณีผู้ป่วยนำติดตัวเข้ามาในราชอาณาจักร ให้ใช้ Form IC-1๒.๒ใบอนุญาตให้นำเข้าซึ่งยาเสพติดให้โทษในประเภท ๒กรณีผู้ป่วยนำติดตัวเข้ามาในราชอาณาจักร ให้ใช้ Form IC-2๒.๓คำขอรับใบอนุญาตให้ส่งออกซึ่งยาเสพติดให้โทษในประเภท ๒กรณีผู้ป่วยนำติดตัวออกไปนอกราชอาณาจักร ให้ใช้ Form OC-1๒.๔ใบอนุญาตให้ส่งออกซึ่งยาเสพติดให้โทษในประเภท ๒กรณีผู้ป่วยนำติดตัวออกไปนอกราชอาณาจักร ให้ใช้ Form OC-2ประกาศ ณ วันที่ ๒๗สิงหาคม พ.ศ. ๒๕๕๒พิพัฒน์ ยิ่งเสรีเลขาธิการคณะกรรมการอาหารและยา[เอกสารแนบท้าย]๑.คำขอรับใบอนุญาตให้ผลิตซึ่งยาเสพติดให้โทษในประเภท ๒ (แบบ ผ.ย.ส. ๒ - ๑)๒.ใบอนุญาตให้ผลิตซึ่งยาเสพติดให้โทษในประเภท ๒ (แบบ ผ.ย.ส. ๒ - ๒)๓.คำขอรับใบอนุญาตให้นำเข้าซึ่งยาเสพติดให้โทษในประเภท ๒ (แบบ น.ย.ส. ๒ - ๑)๔.ใบอนุญาตให้นำเข้าซึ่งยาเสพติดให้โทษในประเภท ๒ (Form NAR.1)๕.คำขอรับใบอนุญาตให้ส่งออกซึ่งยาเสพติดให้โทษในประเภท ๒ (แบบ ส.ย.ส. ๒ - ๑)๖.ใบอนุญาตให้ส่งออกซึ่งยาเสพติดให้โทษในประเภท ๒ (Form NAR.2)๗.รายงานผลการดำเนินการเกี่ยวกับยาเสพติดให้โทษในประเภท ๒ (แบบ ร.ย.ส. ๒ )๘.คำขอรับใบอนุญาตให้นำเข้าซึ่งยาเสพติดให้โทษในประเภท ๒กรณีผู้ป่วยนำติดตัวเข้ามาในราชอาณาจักร (Form IC-1)๙.ใบอนุญาตให้นำเข้าซึ่งยาเสพติดให้โทษในประเภท ๒กรณีผู้ป่วยนำติดตัวเข้ามาในราชอาณาจักร(Form IC-2)๑๐.คำขอรับใบอนุญาตให้ส่งออกซึ่งยาเสพติดให้โทษในประเภท ๒กรณีผู้ป่วยนำติดตัวออกไปนอกราชอาณาจักร (Form OC-1)๑๑.ใบอนุญาตให้ส่งออกซึ่งยาเสพติดให้โทษในประเภท ๒ กรณีผู้ป่วยนำติดตัวออกไปนอกราชอาณาจักร(Form OC-2)(ดูข้อมูลจากภาพกฎหมาย)ปริยานุช/ผู้จัดทำ๖ ตุลาคม ๒๕๕๒นันท์นภัสร์/ตรวจ๑๒ ตุลาคม ๒๕๕๒ธนวัชร/ปรับปรุง๑๒ มิถุนายน ๒๕๖๐[๑]ราชกิจจานุเบกษา เล่ม ๑๒๖/ตอนพิเศษ ๑๔๑ ง/หน้า ๒๔/๒๘กันยายน ๒๕๕๒